Diari Oficial de la Generalitat Valenciana


Sumari del DOGV 3310, del 18-08-1998 (1998/6866)

RESOLUCIÓ de 5 d'agost de 1998, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997 i determinats per l'Ordre de 27 de març de 1998.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3310

Data del DOGV
:   18-08-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/6866


Data del document
:   05-08-1998

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 5 d'agost de 1998, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 22 de desembre de 1997 i determinats per l'Ordre de 27 de març de 1998. [1998/X6866]
  
El dia 22 de desembre de 1997 es va dictar l'Ordre de la Conselleria de Benestar Social, per la qual es regulaven i convocaven ajudes en matèria de serveis socials per a 1998 (DOGV núm. 3.152, de 30 de desembre de 1997). Aquesta ordre va ser tramitada pel procediment anticipat, d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, raó per la qual el finançament de les ajudes que s'hi recollien van quedar condicionades a l'aprovació dels crèdits corresponents mitjançant la Llei de Pressupostos per a 1998 en les Corts Valencianes.
  
Una vegada aprovada la Llei 15/1997, de la Generalitat Valenciana, de 29 de desembre de 1997, de Pressupostos per a l'exercici 1998 (DOGV núm. 3.153, de 31 de desembre de 1997), i de conformitat amb el número 11 de l'article 47 de la Llei d'Hisenda Pública, text refós, aquesta Conselleria va dictar l'Ordre del dia 27 de març de 1998 (DOGV núm. 3.216, de 2 d'abril de 1998) en què es donava publicitat als crèdits pressupostaris que finançarien els serveis socials regulats en la citada Ordre de 22 de desembre de 1997. Entre aquests, es determinava la consignació pressupostària de les línies de subvenció 410/98 (projecte 2.188) «Programes de Tercera Edat», en un import de 16.056.040 PTA, i la línia 418/98 (projecte 2.190) «Serveis Socials Especialitzats: Malalts Mentals», en un import de 90.086.984 de PTA.
  
Una vegada transcorregut part de l'exercici, i a la vista de totes les sol·licituds d'ajudes presentades a càrrec de la citada ordre de convocatòria d'ajudes, s'observa que la previsió que hi havia de finançament per a alguna línia ha esdevingut clarament insuficient, i per això s'ha procedit a incrementar la dotació pressupostària de la línia de subvenció 410/98 (projecte 2.188) «Programes de Tercera Edat», mitjançant expedient de modificació 00.014/98-914. Per contra, en la línia de subvenció 418/98 (projecte 2.190) «Serveis Socials Especialitzats: Malalts Mentals» s'ha reservat excessiu crèdit, raó per la qual es procedeix a minorar-lo.
  
Per tant, sobre la base de tot allò exposat, i en compliment de l'últim paràgraf de l'article 1 de l'Ordre de 27 de març d'enguany, resolc:
  
Primer
  
Modificar la quantia de la línia de subvenció 410/98 "Programes de Tercera Edat", destinada a les ajudes regulades per l'Ordre de 22 de desembre de 1997, i concretada per l'Ordre de 27 de març de 1998, en aquests termes:
  
- Denominació: Programes de Tercera Edat
  
- Línia de subvenció: 410/98 (projecte 2.188)
  
- Consignació pressupostària: increment de 38.872.597 de PTA, i passa de 40.650.464 PTA a 185.771.831 PTA.
  
Segon
  
Modificar la quantia de la línia de subvenció 418/98 «Serveis Socials Especialitzats: Malalts Mentals», destinada a les ajudes regulades per l'Ordre de 22 de desembre de 1997, i concretada per l'Ordre de 27 de març de 1998, en aquests termes:
  
- Denominació: Serveis Socials Especialitzats: Malalts Mentals
  
- Línia de subvenció: 418/98 (projecte 2.190)
  
- Consignació pressupostària: disminució de 73.669.619 PTA, i passa de 93.208.456 de PTA a 76.322.657 PTA.
  
Tercer
  
Publicar aquesta resolució en el Diari Oficial de la Generalitat Valenciana.